29-oji gvardijos raketų divizija

29-oji gvardijos raketų divizija (), 29-oji gvardijos Vitebsko Lenino ir Raudonosios vėliavos ordinų raketų divizija (), karinė dalis Nr. 59968 () – Rusijos Strateginės raketų kariuomenės (SPRK) junginys, dabar dislokuotas Irkutske (Rusija).

Istorija 
29-oji gvardijos raketų divizija buvo suformuota iš:
 Vyriausiosios vadovybės rezervo 85-osios inžinerinės brigados valdymo bazės. 85-oji inžinerinė brigada buvo sukurtas 1951 m. kaip Vyriausiosios vadovybės rezervo 54-oji ypatingosios paskirties brigada.
 51-osios motošaulių divizijos, kuri buvo išformuota 1960 m. gegužės 5 d. Pabaikalės karinės apygardos vado direktyva Nr. 006471, karių.

1960 m. liepos mėnesį Vyriausiosios vadovybės rezervo inžinerinės brigados () buvo performuotos į raketų divizijas (), o inžineriniai pulkai () – į raketinius pulkus ().

1961 m. spalio 17 d. 29-ajai gvardijos raketų divizijai buvo perduota 51-osios motošaulių divizijos kovos vėliava. Naujai suformuota divizija imta oficialiai vadinti 29-oji gvardijos Vitebsko Lenino ir Raudonosios vėliavos ordinų raketų divizija.

Divizijos šventė yra liepos 1 d., nes 1952 m. liepos 1 d. baigtas Vyriausiosios vadovybės rezervo 54-osios ypatingosios paskirties brigados formavimas.

1960 m. spalio mėnesį divizija tapo 50-sios raketų armijos (išformuota 1990 m. lapkričio 30 d.) dalimi. Armijai vadovavo aviacijos generolas leitenantas Fiodoras Dobyšas (Федор Иванович Добыш). 50-oji raketų armija buvo suformuota iš 50-osios Tolimosios aviacijos armijos.

Nuo 1960 m. liepos mėn. iki 1961 m. spalio mėn. divizijos štabas buvo dislokuotas Tauragėje, o nuo 1961 m. spalio iki 1985 m. gruodžio mėn. – Šiauliuose.

1986 m. vasario 1 d. divizija pagal SPRK vyriausiojo vado 1985 m. gruodžio 3 d. direktyvą Nr. 432/3/00846 pervesta į Irkutską, į 53-iąją raketų armiją. Tuo metu divizijos sudėtyje buvo 5 raketų pulkai, ginkluoti vidutinio nuotolio balistinėmis raketomis 15P653 Pionier-UTTCh (). TSRS ir JAV sudarius Vidutinio ir mažesnio nuotolio raketų likvidavimo sutartį 29-osios raketų divizijos pulkai su su šiomis raketomis nepradėjo kovinio budėjimo. O 1988 m. gegužės mėn. kovinį budėjimą pradėjo pirmasis divizijos pulkas, ginkluotas tarpkontinentinėmis balistinėmis raketomis Topol.

2002 m. rugsėjo 16 d. divizija priskirta 33-ajai raketų armijai (53-oji raketų armija išformuota).

Vadovybė

Pirmoji divizijos vadovybė 
 divizijos vadas pulkininkas Aleksandras Kolesovas (Колесов Александр Александрович)
 divizijos vado pavaduotojas pulkininkas Michailas Višnevskis (Вишневский Михаил Павлович)
 štabo viršininkas pulkininkas Jurijus Toropovas (Торопов Юрий Вячеславович)
 politinio skyriaus viršininkas pulkininkas Valerijus Nemytovas (Немытов Валерий Алексеевич)
 divizijos vado pavaduotojas ginkluotei ir vyriausiasis inžinierius majoras Viktoras Gurovas (Гуров Виктор Александрович)
 divizijos vado pavaduotojas užnugariui pulkininkas Ivanas Šeluchanskis (Шелуханский Иван Петрович)
 kovinės parengties ir kovinių šaudymų skyriaus viršininkas pulkininkas Sergejus Zaicevas (Зайцев Сергей Семенович)

Divizijos vadai 
 1958-09-24 – 1963-07-24: generolas majoras Aleksandras Kolesovas (Колесов Александр Александрович)
 1963-07-24 – 1970-08-05: generolas majoras Leonidas Kokinas (Кокин Леонид Ильич)
 1970-08-05 – 1975-11-28: generolas majoras Vilhelmas Gluchovskis (Глуховский Вильгельм Петрович)
 1975-11-28 – 1983-07-05: generolas majoras Genadijus Jeriskovskis (Ерисковский Геннадий Федорович)
 1983-07-05 – 1987-12-10: generolas majoras Viačeslavas Tonkichas (Тонких Вячеслав Константинович)
 1987-12-10 – 1990: pulkininkas Viktoras Lazarevas (Лазарев Виктор Николаевич)
 1990–1994: generolas majoras Viktoras Dremovas (Дремов Виктор Васильевич)
 1994–1999: generolas majoras Vladimiras Gontarenka (Гонтаренко Владимир Николаевич)
 1999–2004: generolas majoras Vladimiras Anciferovas (Анциферов Владимир Васильевич)
 2004–2006: generolas majoras Sergejus Siveras (Сивер Сергей Викторович)
 2006: generolas majoras Anatolijus Kulajus (Кулай Анатолий Григорьевич)
 2006 – dabar: generolas majoras Vasilijus Golovačius (Головач Василий Васильевич)

Divizijos sudėtis 
Formuojamą diviziją sudarė:
 637-asis gvardijos TSRS 50-mečio vardo Raudonosios vėliavos ordino raketų pulkas. Buvo dislokuotas Tauragėje. Visiškai suformuotas 1959 m. spalį, o 1960 m. gegužį pradėjo kovinį budėjimą. Pulką sudarė su divizionai, ginkluoti raketomis R-12. 1962 m. pulkas perkeltas į 58-ąją raketų diviziją.
 867-asis gvardijos Polocko 3-čio laipsnio Kutuzovo ordino raketų pulkas. Dislokacijos vieta – Duobelė (Latvijos TSRS). Pulkas suformuotas iš fronto aviacijos pulko ir 51-osios mechanizuotosios divizijos 156-ojo mechanizuotojo pulko. Iš pastarojo perėmė apdovanojimus ir pavadinimą. Pulko vadas buvo papulkininkis V. Korunčikovas (В. Д. Корунчиков), o nuo 1960 m. vidurio – papulkininkis M. Danilčenka (М. П. Данильченко). 1960 m. sausio 10 d. pulkas buvo sudarytas iš dviejų divizionų, kurie buvo beveik visiškai aprūpinti personalu, gavo antžeminius raketų kompleksus su raketomis R-12 (8K63), kuriuos mokėsi naudoti. Vėliau buvo suformuotas trečiasis divizionas, kuriam vadovavo majoras J. Potapovas (Ю. В. Потапов), ginkluotas šachtiniais leidimo įrenginiais su raketomis R-12U.
 307-asis raketų pulkas. Dislokacijos vieta – Jelgava (Latvijos TSR). Pulkas suformuotas iš didelio galingumo artilerijos brigados. Pradžioje sudarytas iš dviejų divizonų, ginkluotų antžeminiais raketų įrenginiais. Vėliau pridėtas trečias divizionas, ginkluotas šachtiniais leidimo įrenginiais su raketomis R-12U. Pulko vadas pulkininkas B. Minejevas (Б. И. Минеев).
 79-asis gvardijos Sevastopolio Raudonosios vėliavos ordino raketų pulkas. Dislokacijos vieta – Plungė. Pulkas suformuotas 1958 m. iš 198-ojo sunkiųjų bombonešių pulko (83-ioji gvardijos aviacijos divizija). Pulką sudarė du divizionai, ginkluoti antžeminiais įrenginiais su raketomis R-12, ir vienas divizionas, ginkluotas šachtiniais leidimo įrenginiais su raketomis R-12U.
 344-asis gvardijos Raudonosios vėliavos ordino raketų pulkas. Dislokacijos vieta – Priekulė (Latvijos TSR). Pulkas pradėtas formuoti 1960 m. liepą iš 51-osios mechanizuotosios divizijos 138-ojo Raudonosios vėliavos ordino artilerijos pulko. Pastarasis pulkas buvo suformuotas 1921 m. balandį iš Armėnų šaulių divizijos atskirosios baterijos. Į formuojamą 344-ąjį pulką įsiliejo ir dalis artileristų bei tankistų, taip pat jūrininkų iš išformuotos Liepojos karinės jūrų bazės. Pulko vadas buvo pulkininkas S Čistiakovas (С. Г. Чистяков). Pulką sudarė trys divizionai. Pulkas buvo ginkluotas nauju raketų kompleksu (antžeminis ir šachtinis variantai) su raketomis R-14.
 115-asis gvardijos raketų pulkas. Dislokacijos vieta – Paplakos miestelis (Latvijos TSR). Pulko vadas – papulkininkis V. Jenenkovas (В. Ф. Ененков), vėliau – papulkininkis V. Oniščenka (В. П. Онищенко). Pulkas suformuotas iš 115-ojo gvardijos aviacijos pulko (Tolimosios aviacijos 50-oji aviacijos armija), kuris buvo dislokuotas Vypolzovo gyvenvietėje (Novgorodo sritis). Nuo 1959 m. balandžio pulko kariai buvo mokomi 4-ajame valstybiniame centriniame poligone, kur įsisavino raketų kompleksus su raketomis R-2, o vėliau – kompleksus su raketomis R-5M. 1959 m. rugpjūtį pulkas buvo perdislokuotas į Paplakos gyvenvietę, papildytas kariais ir technika, raketomis R-56M ir 1960 n. gegužės 1 d. pradėjo kovinį budėjimą. Tuo metu pulką sudarė 2 ugnies divizionai, kuriems vadovavo majorai S. Murugovas (С. И. Муругов) ir A. Klimenka (А. А. Клименко), bei šaudmenų gabenimo ir užtaisymo divizonas.

Diviziono struktūra 
 Ugnies divizioną sudarė:
 4 starto baterijos. Starto bateriją sudarė trys koviniai skyriai ir šoninės radiokorekcijos skyrius (). Baterijos personalas - apie 100 karių, iš jų - 12 karininkų. 
 1 techninė baterija. 

Ugnies divizionai kovines užduotis vykdė starto pozicijose su priestartiniais miesteliais, kurie būdavo apie 20-25 km nuo gyvenamojo miestelio. Kiekviename raketų pulko buvo suformuotos remonto techninės bazės, užtikrinusios branduolinė ir techninę paramą (saugojo kovines galvutes, ruošė jas naudojimui, montavo jas raketose). 

TSRS kariuomenės kariniai vienetai
Tauragė
Šiauliai